الي نصها عرب كنت على موعد مع اخت صديق رجل خالتي???? ربي يحفظهم جميعا انطتني مفتاح شقته لانه كان مسافر لدنمارك والشقه فارغه واني بس يومين عندي بلندن . انطتني المفتاح مشكورة ورحت للشقه في شارع اجور رود او شارع العرب هههه . كله عرب تكول طاب بالباب الشرجي مو لندن . خليت جنطتي الي بدت تنشك شويه شويه ???? ونزلت اتجول في لندن رحت لهايد بارك المشهورة .الي كل واحد عنده جم كلمه يروح يجمع الناس حواليه ويكعد يجذب عليهم .مالكيت احد لان بس يوم الاحد يجمعون . بس البارك او الحديقه صدقا جبيرة كلش . انوب الجو هناك عجيب كان شهر ايار الخامس يعني ربيع لكن ربيعهم من ساعه ١٢ لساعه ٤ بس وراه يبلش الشتا . شارع اكسفورد جدا كبير ومحلاته ماركات واسعاره مناسبه صراحه والحلو هناك مجتمعهم ( ملتي كلجر ) متعدد القوميات والاديان مثل استراليا وتشوفهم سوا المسيحي والمسلم والبدون والاسود والابيض يمشون سوا .هسه تكولون شمدريك بديانتهم لاني شفت محجبه وبريطانيه وافريقيه يمشن سوا ومبين اصدقاء للنخاع ( ضلوع يعني) ????.
ظليت اخمخم بالشوارع وطبيت مطعم كباب اربيل صاحبه كردي كبابهم جان عادي سعره مناسب . انوب اوربا بيها شغله بالصيف ..الشمس ماتنزل الا بال١٠ ونص بالليل وتطلع بال٢ .يعني بس سوي تي وتطلع .ههههه اريد الوقت يصير ليل ماكو مجلبه الشمس .اخر شي تعبت ورجعت للشقه نمت نوما عميقا .
اليوم التالي كعدت ( قبل الشحاته وبنتها) مثل سوري قديم من الصبح كعدت حتى الديج بعده نايم اخذت دوش وتريكت وانطلقت افتر كان يوم احد وعطله حبيت اروح لمتحف الشمع ( مدام تيسو) . سالت ودلوني عليه اخذت التكت ودخلت جوة ...واو كان الدور واصل للشارع كدامي يمكن ١٠٠ واحد بس الحلو انه واحد وره الثاني محد يجاوز ويطلع كدامك لهذا خلال نص ساعه الكل دخل جوة وبلشت متعه النظر لتماثيل الشمع كان فعلا اعمال جدا راقيه وجميله واني واكف يمهم واباوع على اشكالهم يعني فعلا تكول حقيقيه وخصوصا هاي ام المايك مصوره الكم اني .ماعرفته منو رحت يمه عبالي صدكيه ردت ارقمها بس ماردت لحد مااجت وحده وحظنتها واخذت صوره وياه فاني انسحبت ( طلعت وحده بتاعت الشعب كله ههههه) . وصلت للملكه رحت سلمت عليها وعلى ابنها الامير جاري وبنتها المرحومه ديانا ????????. والشباب احفادهم وكتلهم اني احمد من استراليا.. هم ماردو عليه بس بقوا مبتسمين هههه ورحت للعملاق ارنولد وميتاب. انوب شفت هتلر وصاحبه كالوا انت احمد من استراليا؟ كتلوه اي ???? كالولي ممكن ناخذ صورة وياك . اخذوا صورة وياي ونزلوها على الانستكرام مالتهم . انوب شفت رئيس الفرنسي والمستشارة الالمانيه متزاعلين وواحد داير وجه عالثاني .صالحتهم وكتلهم عيب..عييببب انت الكبار هيج لعد احلام واليسا شيسون ..انوب سمعت واحد يصيحلي احمد احمممممد من استراليا. رحت ..طلع منو ؟؟؟ اوباما ????*♂️ يابه شتريد كال صورة بروح اهلك .كتله الا انت ..روح ربي وقلبي غاضبين عليك ..ههههه احبتي حبيت امازحكم شويه كله مجرد ارتجال .لكن المتحف جدا جميل ويسوى . وراها كان اكو عربات تاخذنه حول متحف ثاني يشوفنه تاريخ بريطانيا من تاسيسها لحد النهضه..مو كراجات النهضه ????????
وراها اخذت القطار ورحت لسنتر حيث البرلمان وساعه بكبن والجسر وديلاب الهوا او مايعرف ب (london eye
جوله جميله لا ستعراض تاريخ جدا قديم كنا دائما نسمع عنه .وساعه بكبن الي انتظرت هناك لحد ما سمعته ياله رجعت. انوب رحت لقصر البمكهنهام بس مادخلت جوة .صار المغرب رجعت لاوكسفرد ستريت تعشيت ورحت نمت لان عندي رحله يوم غد لايرلندا وعاصمته دبلن.
اسف على الاطاله . انتظروني بتقرير دبلن.????????????????
المواضيع المتشابهه: